REGULAMENTO DE LIMPEZA PÚBLICA E DE RECOLLIDA DO LIXO, APROBADO DEFINITIVAMENTE NA SESIÓN PLENARIA DE 30 DE SETEMBRO DE 2016
ADMINISTRACIÓN LOCAL — Municipal — Guarda, A (Ordenanzas e Regulamentos, 21/10/2016)

O Pleno do Concello da Guarda en sesión de data 30 de setembro de 2016 acordou a resolución de alegacións e a aprobación definitiva do Regulamento de limpeza pública e recollida de lixo” do Concello da Guarda e se procede á súa publicación íntegra: Este regulamento ten por obxecto a regulación: a. das actividades relativas á limpeza de vías e espazos públicos; b. da recollida de refugallos e lixos sólidos urbanos, do seu transporte ao vertedoiro público e, de ser o caso, do seu tratamento; c. do mantemento e conservación de terreos, edificacións e instalacións de titularidade pública ou privada en boas condicións estéticas, de salubridade e de seguridade; e d. de medidas de protección do medio ambiente natural e urbano. No que se refire a xestión dos residuos urbanos, incluíndo a recollida, almacenamento, transporte, valorización e eliminación dos mesmos e as obrigas do concello, esta ordenanza atende aos principios da Lei 10/2008, de 3 de novembro, de residuos de Galicia e demais disposicións aplicables. Teñen a condición de residuos urbanos ou municipais: os xerados nos domicilios particulares, comercios, oficinas e servizos, así como todos aqueles que non teñan a condición de perigosos e que, pola súa natureza ou composición, poidan asimilarse a os producidos nos lugares ou actividades anteriores. Terán tamén a consideración de residuos urbanos os seguintes: a. Residuos procedentes da limpeza ordinaria de vías públicas, zonas verdes, areas recreativas e praias. b. Residuos procedentes de lonxas, mercados, feiras, festas, acampadas e outras actividades semellantes. c. Animais de compañía mortos; mobles utensilios e automóbiles abandonados. d. Entullos procedentes de obras menores de construción e reparación domiciliaria. En xeral, considéranse residuos urbanos ou municipais aqueles cuxa recollida, transporte, almacenamento ou depósito controlado lles corresponda aos concellos de acordo co establecido expresamente na lexislación do réxime local e nas demais disposicións vixentes. A limpeza da rede viaria, dos espazos públicos e da recollida do lixo que se orixine neles será responsabilidade municipal. Nos casos de autorización ou concesión de ocupación de espazos públicos, o titular da autorización deberá mantelos, así como o seu entorno máis próximo, nas debidas condicións de limpeza, así como tamén calquera elemento instalado sobre aqueles. A limpeza das rúas, espazos e terreos de dominio particular corresponderalles aos seus donos. Os ocupantes dos inmobles urbanos e, subsidiariamente, os propietarios deberán manter sempre limpos os patios de luces, escaleiras exteriores e outras areas comúns.1. Está totalmente prohibido. a. Botar ou depositar nas vías e espazos públicos, fora dos contedores ou papeleiras, calquera clase de lixo, así como restos orgánicos, alimentación para animais e feces de animais domésticos. b. Botar ás beirarrúas e calzadas calquera clase de refugallo ou líquido procedente da limpeza de locais e vivendas c. Botar ao lixo restos de explotacións agrícolas como plásticos de invernadoiro, sacos de fertilizantes, envases fitosanitarios, etc. Este tipo de residuos haberá que levalos ao punto limpo d. Botar ao lixo restos de artes de pesca ou similares, redes, caixas, etc. Estes depositaranse nos contedores que ten portos para tal efecto. e. Botar nas papeleiras líquidos ou lixos sólidos que pola súa natureza e dimensións sexan inadecuados para aqueles recipientes. As papeleiras, como o seu nome indica, deben ser para depositar papeis, envoltorios ou restos de pequnas dimensións. f. Depositar en contedores destinados á recollida selectiva materiais ou lixos distintos dos previstos. g. Depositar residuos procedentes da limpeza de calquera tipo de predio ou xardín. h. Introducir nos contedores residuos voluminosos do fogar, animais de compañía mortos, residuos de construción ou demolición, así como todos aqueles que poidan producir avarías no sistema mecánico dos vehículos de recollida ou danos no contedor. i. Realizar calquera acto que supoña o estrago ou deterioro dos contedores e papeleiras. Tamén está prohibido realizar as seguintes actividades. a. Lavar, limpar e amañar automóbiles, e cambiarlle o aceite e outros líquidos nas vías e espazos públicos. b. Sacudir alfombras, esteiras ou calquera outro elemento na vía pública ou dende as fiestras, balcón ou terraza que dea sobre ela. c. Pór tendais de roupa nos ocos das fachadas exteriores dos inmobles que sexan visibles desde a vía pública. d. Pór tarros de plantas ou outros elementos nos ocos, ventás e balcóns dos edificios sen suxeitar debidamente para evitar o risco de caída sobre a vía pública.1. Non está permitido realizar actos de propaganda ou publicidade que comporten o lanzamento de carteis, follas ou calquera outro elemento impreso nas vías e nos espazos públicos.2. Non está permitido pegar, prender ou pendurar carteis con propaganda ou publicidade, facer pintadas e pór folletos nas fachadas dos edificios públicos ou no mobiliario e no equipamento urbanos ( farolas, marquesiñas.), agás eventos de interese municipal.3. Non está permitido pegar, prender ou pendurar carteis con propaganda ou publicidade, facer pintadas e pór folletos nos contedores.4. Serán responsables da infracción das normas contidas nos dous apartados anteriores os que realicen, promovan ou xestionen aqueles actos, e, se estes non foran identificados, as persoas ou entidades que aparezan na publicidade.5. Coa autorización expresa do concello, permítese os actos de propaganda electoral nos períodos e lugares sinalados conforme a lei así como outras accións de propaganda e publicidade de interese público, como eventos deportivos e cultuais, festas e propaganda turística.6. Serán excepcións ao apartado 2. as pintadas murais de carácter artístico que se realicen coa autorización do propietario ou, no caso de facerse sobre un espazo público, coa autorización municipal.7. Coa finalidade de preservar o medio ambiente natural e urbano en boas condicións estéticas, está prohibido pór publicidade que sexa visible desde as zonas de dominio público das estradas e camiños, a non ser nos treitos urbanos, onde se poderá instalar contando co permiso municipal e nas condicións que o concello determine.1. Os titulares ou responsables dos quioscos, postos ou outras instalacións de venda na vía pública debidamente autorizadas, están obrigados a manter limpo o espazo que ocupen e mailo seu contorno durante o horario no que realicen a súa actividade, e a deixalo no mesmo estado, unha vez finalizada esta.2. Esta obriga tamén lles incumbe aos titulares de cafeterías, bares e outros establecementos públicos en canto á superficie da vía ou espacio público que ocupen con mesas, cadeiras e outros elementos, así como á beirarrúa correspondente á lonxitude da súa fachada.3. Os titulares de establecementos nos que se desenvolvan actividades que polas súas características orixinen papeis, impresos, plásticos, envolturas ou refugallos semellantes, porán papeleiras ou recipientes para o lixo nun lugar destacado dos seus locais coa finalidade de que os usuarios destes non os boten á vía pública. Os responsables do transporte e, subsidiariamente, os titulares de establecementos ou actividades nos que se realicen operacións de carga e descarga deberán proceder, cantas veces fose preciso, a limpeza e/ou lavado da vía pública, para manter esta nas debidas condicións. Os propietarios e condutores de vehículos que transporten terras, entullos, materiais poeirentos, áridos, formigón, cartóns, papeis, ou calquera clase de materiais que pola súa natureza poidan verterse, caer ou espallarse sobre a vía pública, deberán tomar cantas medidas sexan precisas para cubrir tales materiais durante o transporte e evitar que, por causa da súa natureza ou por efecto da velocidade do vehículo ou do vento, caian sobre a vía pública parte dos materiais transportados. De producirse a caída polos motivo citados ou por causa dun accidente, teñen a obriga de recollelos e limpar perfectamente os residuos así como, se é o caso, baldear a zona afectada, dando conta do feito á policía local As actividades tales como circos, teatros, atraccións itinerantes e outras que, polas súas características especiais utilicen a vía pública, están obrigadas a depositar unha fianza de 600€ que garanta as responsabilidades da súa actividade.1. Os posuidores de cans ou outros animais domésticos están obrigados a retirar calquera defecación depositada en vías e espazos públicos ou privados de uso público no momento no que se produzan. Queda prohibida a defecacións en espazos verdes públicos e parques infantís.2. Está prohibido realizar na vía pública abandono de animais mortos e limpeza de animais.1. Os propietarios de terreos, urbanizacións de iniciativa particular, edificacións e instalacións deberán mantelos en todo momento nas debidas condicións de hixiene, salubridade, ornato e seguridade. Para elo realizarán as tarefas de limpeza que resulten necesarias, permanecendo limpos de maleza, augas estancadas, roedores, residuos, etc. e impedindo que as augas procedentes da propiedade as ramas das árbores e plantas afecten a vía pública. Recordando a obrigación da limpeza dos valados das fincas dado que forman parte da propiedade particular.2. O concello poderá ordenar, de oficio ou por solicitude de calquera persoa interesada, a execución das obras ou traballos necesarios para repor ou conservar aquelas condicións, co sinalamento do prazo de realización e coa advertencia de execución subsidiaria polo propio concello e a cargo da propiedade Cando se realice a limpeza de escaparates, portas, marquesiñas, toldos, fachadas ou calquera outro elemento dun inmoble lindeiro coa rúa, deberanse adoptar as precaucións necesarias para non molestar aos usuarios da vía pública nin lixar esta. Se a pesar das precaucións, a vía pública fora ensuciada, os donos dos establecementos ou inmobles estarán obrigados a súa limpeza.1. O Concello da Guarda instalará na vía pública contedores normalizados para que os cidadáns cumpran coa obriga de depositar nos mesmos os residuos domiciliarios xerados facilitando a separación en orixe.2. O tipo, número e situación dos contedores será determinado polos Servizos Técnicos Municipais atendendo as necesidades de cada zona, determinadas pola disposición de espazo, o número de habitantes e de establecementos.1. O concello ou a empresa xestora do servizo no caso dos envases, vidro, papel e cartón, realizará a recollida e transporte ata a planta de transferencia de lixos sólidos domiciliarios e semellantes nas condicións, itinerarios, frecuencia e horarios que o concello determine, aos que se lle dará publicidade a través de medios apropiados para o seu coñecemento polos veciños, especialmente cando se produzan modificacións.2. Ningunha persoa física ou xurídica se poderá dedicar á recollida, transporte e aproveitamento de lixos sólidos sen a concesión ou autorización previa do concello.1. Os residuos correspondentes ao contedor verde (todos aqueles que non teñen recollida selectiva como vidro, papel, cartón, envases, etc.) depositaranse nos contedores sempre en bolsas de plástico debidamente pechadas e consistentes coa finalidade de evitar a dispersión o os vertidos así como contribuír á seguridade do persoal do servizo.2. Os residuos correspondentes aos contedor amarelo (envases lixeiros) e azul (papel e cartón), así como aos contedores de vidro, deberán depositarse obrigatoriamente neles.3. O papel, cartón e vidro depositaranse nos respectivos contedores sen bolsa. O papel e cartón pregado ou dobrado e os envases de vidro baleiros e sen tapa 4. Os produtores e posuidores de lixos sólidos urbanos deberán dispolos para a súa recollida no tipo de recipiente normalizado que en cada caso sinale o concello en atención á natureza dos refugallos, ás características do sector ou vía pública e á planificación do servizo.5. Os contedores utilizados na recollida de lixo son de titularidade pública, os usuarios están obrigados a usalos con coidado e a mantelos en adecuadas condicións de hixiene, e son responsables do deterioro que sufran pola súa causa ou neglixencia. Todo iso sen prexuízo da limpeza e desinfección periódica deles, que realizarán os servizos municipais.1. Para cada tipo de residuo utilizarase obrigatoriamente o contedor correspondente.2. Utilizarase o contedor máis próximo ao lugar de produción do residuo. Se este se atopara cheo, utilizarase o seguinte máis próximo, evitando, en calquera caso, o desbordamento do lixo.3. Os residuos de grande tamaño deberán reducirse para que ocupen o menor volume posible.4. Pecharase a tapa do contedor despois de depositar os residuos. Cando os lixos sólidos urbanos presenten características que os fagan tóxicos ou perigosos, esixiráselle ao produtor deles que lles dea o tratamento que ordena a normativa especial aplicable a esta clase de refugallos.1. Nos lugares de recollida diaria, os residuos correspondentes ao contedor verde deberán ser depositados entre as 21:00 e 23:00 horas de abril a setembro e entre as 19:00 e 23:00 horas de outubro a marzo. O sábado non se pode depositar lixo nos contedores dado que o domingo non hai recollida, salvo nos contedores habilitados para tal fin.2. Nos lugares onde a recollida non é diaria só se poderán depositar o día anterior á recollida nos horarios especificados no apartado 1, en función da estación do ano. Nestes lugares poderase modificar a frecuencia de recollida en función das necesidades 3. O concello poderá variar de forma extraordinaria, en zonas e datas con moita afluencia de persoas, os horarios de recollida de lixo. Isto pode facer variar as condicións de depósito habituais. Cando se dean estas situacións, os veciños e establecementos serán informados de tal eventualidade.4. Nos contedores de vidro os residuos só poderán ser depositados entre as 8:00 e as 22:00 horas. Se un usuario ou entidade, pública ou privada, tivera que desprenderse, de forma excepcional, de residuos domiciliarios, non voluminosos, en cantidades maiores ás que constitúen a produción diaria normal, non poderá utilizar o servizo municipal ordinario. Deberá comunicar esta circunstancia aos servizos técnicos municipais, para que se fagan cargo da súa recollida e transporte Considéranse residuos voluminosos os mobles, electrodomésticos, colchóns, etc. que polo seu peso ou volume non deban ser depositados no contedor. Por regra xeral cando este tipo de lixo sexa de procedencia doméstica terá que ser trasladado ao punto limpo polo responsable do residuo. No caso de non dispoñer de transporte pode recorrer aos servizos municipais para o seu traslado, debendo abonar, neste caso, a taxa correspondente.1. Está prohibido o abandono de animais mortos en calquera clase de terreos, vías ou espazos públicos.2. Quen observe a presenza dun animal morto nas vías ou espazos públicos deberá comunicárllelo aos servizos municipais, que procederán a súa retirada nas debidas condicións hixiénico-sanitarias. Está prohibido depositar as pilas nos contedores de lixo. Deberán ser entregadas aos axentes distribuidores de acordo coa normativa específica de aplicación ou ser depositadas en contedores para este fin. Os aceites usados de cociña de orixe doméstica non poderán ser eliminados a través do sistema de saneamento. Deberán depositarse nos contedores habilitados para tal efecto ou levalos directamente ao punto limpo. Os aparellos eléctricos e electrónicos (informática, imaxe, son e similares) non poden depositarse nos contedores de lixo. Poden entregarse nos establecementos de venta (en caso de reposición do aparello) ou levalos ao punto limpo.1. Está prohibido abandonar nas vías ou espazos públicos calquera clase de vehículos, ou restos deles.2. Os vehículos abandonados que, de conformidade coa lexislación sobre tráfico, Circulación de Vehículos a Motor e Seguridade Vial, adquiran a condición de residuo urbano, xestionaranse polo concello de conformidade coa normativa relativa á xestión de vehículos fora de uso.3. Os propietarios de vehículos abandonados que adquiran a condición de residuo urbano deberán sufragar os custes derivados da recollida e traslado a un centro autorizado de recepción.1. Prohíbese pór nos contedores destinados a lixos domiciliarios os cascallos ou entullos procedentes de calquera clase de obras, actividades ou industrias.2. Os produtores de grandes cantidades de terras e escombros procedentes da construción deberán proceder ao seu traslado aos vertedoiros e centros autorizados.3. Cando se trate de pequenas producións de terras e escombros procedentes da construción poden trasladarse ao punto limpo. O límite establecese en 1 m3 (25 capachos) por licencia ou obra. Neste caso o responsable do residuo, a partir de 3 capachos, deberá abonar a taxa correspondente.4. No caso de ser necesario almacenar provisionalmente os entullos procedentes da construción este deberá facerse en contedores homologados.5. Os contedores colocaranse, se é posible, no interior da zona valada de obras, non precisando neste caso autorización municipal. No caso de ter que colocar o contedor na vía pública requirirá autorización municipal. O Concello, ben directamente ou a través de convenios de colaboración con Asociacións ou Sistemas Integrados de Xestión, poderá impulsar a recollida específica doutras tipoloxías de residuos especiais tales como téxtiles, aceites usados, teléfonos móbiles, madeiras, tubos fluorescentes, etc. Instalando contedores ou recollendo estes residuos no punto limpo. Calquera persoa poderá denunciar ante o concello as infraccións contra o presente regulamento e as disposicións especificas sobre a materia.1. As responsabilidades derivadas do incumprimento das disposicións contidas no presente regulamento serán esixibles non soamente por actos propios, senón tamén polos daquelas persoas das que deba responder.2. Cando se trate de obrigas colectivas, a responsabilidade seralle atribuída á respectiva comunidade de propietarios ou habitantes do inmoble do que se trate. Constitúen infraccións administrativas os actos ou omisións que contraveñan as disposicións contidas neste regulamento. As infraccións clasifícanse en moi graves, graves e leves.1. As infraccións serán sancionadas conforme se determina no presente Regulamento, polo Alcalde, dentro dos límites da lexislación aplicable, e sen perxuizo das responsabilidades penais e civís a que houbera lugar no seu caso.2. Para impor unha sanción derivada de infracción deberase tramitar o oportuno expediente sancionador, de conformidade co que dispón a Lei de Réxime Xurídico das Administracións Públicas e a súa normativa complementaria.3. O procedemento para a imposición das sancións previstas no presente Regulamento será o establecido na normativa reguladora vixente do exercicio da postestade sancionadora. As infraccións e sancións axustaranse ao disposto na Lei 10/2008, de 3 de novembro, de residuos de Galicia, nos seguintes termos: Son infraccións moi graves: a) O exercicio dunha actividade descrita nesta lei ou na normativa que a desenvolva sen a preceptiva autorización ou con ela caducada, revogada ou suspendida, e o incumprimento das obrigas impostas nas autorizacións, así como a actuación en forma contraria ao establecido nesta lei, cando a actividade non estea suxeita a autorización específica, todo iso sempre que se puxese en perigo grave a saúde das persoas ou o ambiente ou cando a actuación teña lugar en espazos protexidos en función do seu valor ecolóxico. b) O abandono, a vertedura ou a eliminación incontrolados de residuos perigosos. c) O abandono, a vertedura ou a eliminación incontrolados de calquera outro tipo de residuos, sempre que se producise un dano ou deterioración grave para o ambiente ou se puxese en perigo grave a saúde das persoas. d) O incumprimento das obrigas derivadas das medidas provisorias e cautelares, agás os supostos de forza maior ou imposibilidade sobrevida. e) A ocultación ou a alteración maliciosa de datos achegados aos expedientes administrativos para a obtención de autorizacións, licenzas, permisos ou inscricións relacionadas co exercicio das actividades reguladas nesta lei. f) A elaboración, importación ou adquisición intracomunitaria de produtos con substancias ou preparados prohibidos pola normativa vixente pola perigosidade dos residuos que xeran. g) O incumprimento polos axentes económicos responsables da posta no mercado de produtos que co seu uso se convertan en residuos das obrigas sinaladas no artigo 31º.1 desta lei. h) A non realización das operacións de limpeza e recuperación cando un solo sexa declarado como contaminado, tras o correspondente requirimento da consellería competente en materia de ambiente, ou o incumprimento, se é o caso, das obrigas derivadas de acordos voluntarios ou convenios de colaboración. i) A mestura das diferentes categorías de residuos perigosos entre si ou destes cos que non teñan tal consideración, sempre que se producise un dano ou deterioración grave para o ambiente ou se puxese en perigo grave a saúde das persoas. j) A entrega, venda ou cesión de residuos perigosos a persoas físicas ou xurídicas distintas das sinaladas nesta lei, así como a aceptación dos residuos en condicións distintas das que aparezan nas correspondentes autorizacións ou nas normas establecidas nesta lei e nas súas disposicións de desenvolvemento. k) A omisión, no caso de residuos perigosos, dos necesarios plans de seguranza e previsión de accidentes, así como dos plans de urxencia interior e exterior das instalacións, exixibles de conformidade coa normativa aplicable. l) O incumprimento da obriga de repoñer prevista no artigo 72º. m) A comisión durante un período de tres anos de dúas ou máis infraccións graves sancionadas con carácter firme en vía administrativa. Son infraccións graves: a) O exercicio dunha actividade descrita nesta lei ou na normativa que a desenvolva sen a preceptiva autorización ou con ela caducada, revogada ou suspendida, e o incumprimento das obrigas impostas nas autorizacións, así como a actuación en forma contraria ao establecido nesta lei, cando a actividade non estea suxeita a autorización específica, todo iso sempre que non se puxese en perigo grave a saúde das persoas nin se producise un dano ou deterioración grave para o ambiente. b) O abandono, a vertedura ou a eliminación incontrolados de calquera tipo de residuos non perigosos, sempre que non se puxese en perigo grave a saúde das persoas nin se producise un dano ou deterioración grave para o ambiente. c) O incumprimento das condicións de almacenamento de calquera tipo de residuos establecidas na normativa. d) O incumprimento da obriga de proporcionar documentación ou información ou a ocultación ou falseamento de datos exixidos pola normativa aplicable ou polas estipulacións contidas na autorización, así como o incumprimento da obriga de custodia e mantemento da dita documentación. e) A falta de constitución de seguros, fianzas ou outras garantías, ou da súa renovación, cando sexan obrigatorias. f) O traslado de residuos con orixe ou destino no territorio da Comunidade Autónoma de Galicia de residuos procedentes doutros estados ou doutra parte do territorio nacional sen os requisitos previstos na lexislación comunitaria, nesta lei ou nas normas que a desenvolvan. g) No caso de adquisición intercomunitaria de residuos, o incumprimento da obriga de notificar a realización da súa valorización ou eliminación, de acordo co establecido no Regulamento 1013/2006/CE. h) A obstrución á actividade inspectora ou de control das administracións públicas. i) A falta de etiquetaxe ou a etiquetaxe incorrecta ou parcial dos envases que conteñan residuos perigosos. j) A mestura das diferentes categorías de residuos perigosos entre si ou destes cos que non teñan tal consideración, sempre que, como consecuencia diso, non se puxese en perigo grave a saúde das persoas nin se producise un dano ou deterioración grave para o ambiente. k) A entrega, venda ou cesión de residuos non perigosos a persoas físicas ou xurídicas distintas das sinaladas nesta lei, así como a aceptación dos residuos en condicións distintas das que aparezan nas correspondentes autorizacións ou nas normas establecidas nesta lei e nas súas disposicións de desenvolvemento. l) O incumprimento por parte das entidades aseguradoras ou do asegurado da obriga de lle notificar á consellería competente en materia de ambiente a suspensión da cobertura ou a extinción do contrato de seguro. m) A comisión dalgunha das infraccións indicadas no artigo anterior cando, pola súa escasa contía ou entidade, non merezan a cualificación de moi graves. n) A comisión durante un período de tres anos de dúas ou máis infraccións leves sancionadas con carácter firme en vía administrativa. Son infraccións leves: a) O exercicio dunha actividade descrita nesta lei sen a correspondente inscrición nos rexistros administrativos pertinentes se é o caso. b) O abandono ou a vertedura de residuos derivados do consumo privado na vía pública e en espazos públicos. c) O atraso na subministración da documentación ou información que deba proporcionárselle á administración de acordo co establecido pola normativa aplicable ou polas estipulacións contidas nas autorizacións. d) A comisión dalgunha das infraccións indicadas no artigo anterior cando, pola súa escasa contía ou entidade, non merezan a cualificación de graves. e) Calquera infracción do establecido nesta lei, nas súas normas de desenvolvemento ou nas estipulacións contidas nas autorizacións, cando non estea tipificada como moi grave ou grave.1. As infraccións previstas nesta lei prescribirán nos seguintes prazos: a) As infraccións moi graves, aos cinco anos. b) As infraccións graves, aos tres anos. c) As infraccións leves, ao ano.2. O prazo de prescrición comezará a contarse desde o día en que a infracción se cometese, coas seguintes particularidades: a) Cando se trate de infraccións continuadas, o prazo de prescrición comezará a contar desde o momento da finalización ou cesamento da acción ou omisión que constitúe a infracción. b) Cando non sexan inmediatamente perceptibles os danos ao ambiente derivados das infraccións, o prazo de prescrición comezará a contar desde o momento da súa manifestación ou coñecemento.3. Interromperá a prescrición a iniciación, co coñecemento da parte interesada, do procedemento sancionador, e reiniciarase o prazo de prescrición se o expediente sancionador estiver paralizado durante máis dun mes por causa non imputable á parte presuntamente responsable.1. Pola comisión das infraccións moi graves poderase impoñer algunha das seguintes sancións: a) Multa desde 31.001 ata 2.000.000 de euros, agás en residuos perigosos, que será desde 301.001 ata 2.000.000 de euros. b) Inhabilitación para o exercicio de calquera das actividades previstas nesta lei por un período de tempo non inferior a un ano nin superior a dez. c) Nos supostos de infraccións tipificadas nas alíneas a), d), e), i) e k) do artigo 61º, clausura temporal ou definitiva, total ou parcial, das instalacións ou aparellos. d) Nos supostos de infraccións tipificadas nas alíneas a), d), e), f), i), j) e k) do artigo 61º, revogación da autorización ou suspensión desta, ou cancelación ou suspensión da inscrición rexistral, por un tempo non inferior a un ano nin superior a dez.2. Pola comisión das infraccións graves poderase impoñer algunha das seguintes sancións: a) Multa desde 603 ata 31.000 euros, agás nos residuos perigosos, que será desde 6.020 ata 301.000 euros. b) Inhabilitación para o exercicio de calquera das actividades previstas nesta lei por un período de tempo de ata un ano. c) Nos supostos de infraccións tipificadas nas alíneas a), e), f), g), h), i), j) e k) do artigo 62º, revogación da autorización ou suspensión desta, ou cancelación ou suspensión da inscrición rexistral, por un tempo de ata un ano.3. Pola comisión das infraccións leves poderase impoñer a sanción de multa de ata 602 euros, agás en residuos perigosos, que será ata 6.019 euros. No suposto da infracción tipificada na alínea b) do artigo 63º, os concellos da Comunidade Autónoma de Galicia poderán establecer nas súas ordenanzas, como alternativa á multa, a posibilidade de que quen cometeu a infracción realice, con carácter voluntario, unha prestación persoal de servizos de limpeza na vía pública.4. A sanción de multa será compatible co resto das sancións previstas nos números anteriores.5. As persoas físicas ou xurídicas que fosen sancionadas por faltas graves ou moi graves derivadas do incumprimento desta lei non poderán obter subvencións nin outro tipo de axudas da Comunidade Autónoma de Galicia ata cumpriren a sanción e, se for o caso, executaren as medidas correctoras pertinentes. “ A contía da sanción virá determinada polas circunstancias do responsable, grado de culpa, reiteración, participación e beneficio obtido, así como grao do dano causado ó medio ambiente ou perigo en que se puxera a saúde das persoas. Sen prexuizo da sanción que se impoña, os infractores están obrigados á reposición ou restauración das cousas ó ser e estado anteriores á infracción cometida, na forma e condicións quefixe o órgano que impoña a sanción. No caso de incumprimento poderase proceder á execución subsidiria por conta do infractor e a súa costa. Será considerado reincidente quen incurrira en infracción das mesmas materias nos doce meses anteriores. En materia de infraccións relacionadas con limpeza será responsable o causante da acción ou omisión en que consista a infracción. Cando se trate de obrigas colectivas, tales como uso, conservación, limpeza de zonas comunes, etc., a responsabilidade será atribuida á respectiva comunidade de propietarios ou habitantes do inmoble cando non esté constituido e, ó efecto, as denuncias formularanse contra a mesma ou contra a persoa que ostente a súa representación. A efectos do establecido neste Título os residuos terán sempre un titular responsable, cualidade que corresponderá ó productor, posuidor ou xestor dos mesmos. Quedarán exentos de responsabilidade os que cedan os residuos a xestores autorizados, sempre que a entrega se faga conforme ó que estableza a Comunidade Autónoma. Do mesmo modo, os posuidores de residuos urbanos quedarán exentos de responsabilidade polos danos que poida derivarse de tales residuos, sempre que os entregara o Concello observando o disposto nesta Ordenanza. Queda derogado o Regulamento de limpeza pública e de recollida de lixo aprobado polo Pleno do Concello da Guarda en data 26/11/1999. Este Regulamento entrará en vigor unha vez se publique integramente no Boletín Oficial da Provincia e houbera transcorrido o prazo previsto no artigo 65.2 da Lei 7/1985, de 2 de abril, reguladora das Bases de Réxime Local” Na Guarda, a 3 de outubro de 2016.—O Alcalde, Antonio Lomba Baz.